**ŠILTNAMIO EFEKTĄ SUKELIANČIŲ DUJŲ KIEKIO MAŽINIMO ATASKAITŲ ĮVERTINIMO IR TVIRTINIMO PASLAUGŲ PIRKIMO PAGRINDINĖ SUTARTIS**

202\_ m. ............................. d. Nr. ...............

Kaunas

***(Nurodyti Įstaigos pavadinimą)*** (toliau – Įstaiga), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Įstaigos vardu pagrindą (pvz., įstatai / nuostatai, prokūra, įgaliojimas***), ir ***(nurodyti Paslaugų teikėjo pavadinimą***) (toliau – Paslaugų teikėjas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Paslaugų teikėjo vardu pagrindą (pvz., įstatai / nuostatai, prokūra, įgaliojimas)***, toliau Įstaiga ir Paslaugų teikėjas vadinami Šalimis, vadovaudamiesi (-osi) 202\_m. ......................... d. preliminariąja sutartimi Nr. ............., sudarė šią sutartį (toliau – Sutartis).

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Pagrindinė sutartis** – šiltnamio efektą sukeliančių dujų kiekio mažinimo ataskaitų įvertinimo ir tvirtinimo paslaugų pirkimo sutartis (toliau – Sutartis), kurią sudaro Įstaiga ir Paslaugų teikėjas, vadovaudamiesi Preliminariosios sutarties nuostatomis.

1.2. **Paslaugos** – šiltnamio efektą sukeliančių dujų (toliau – ŠESD) kiekio mažinimo ataskaitų įvertinimo ir tvirtinimo paslaugos, atitinkančios techninę specifikaciją, nurodytą Sutarties priede, ir kurios turi būti teikiamos Įstaigai pagal šią Sutartį.

1.3. **Paslaugų įkainis** – Paslaugų teikėjo pasiūlytas ir Preliminariosios sutarties 2 priede nurodytas Paslaugų įkainis be PVM, kuris nurodytas Sutarties 10 punkte.

1.4. **Pirkimo sąlygos** – Užsakovo 2023 m. ......................... ... d. paskelbto šiltnamio efektą sukeliančių dujų kiekio mažinimo ataskaitų įvertinimo ir tvirtinimo paslaugų centralizuoto mažos vertės pirkimo skelbiamos apklausos būdu sąlygos (pirkimo Nr. ............., CVP IS nuoroda į paskelbtus dokumentus......................................)

1.5. **Preliminarioji sutartis** – 202\_ m. *(nurodyti mėnesį) (nurodyti dieną)* šiltnamio efektą sukeliančių dujų kiekio mažinimo ataskaitų įvertinimo ir tvirtinimo paslaugų centralizuoto pirkimo preliminarioji sutartis Nr. *(nurodyti)*, kuri nustato sąlygas, taikomas Pagrindinėms sutartims, sudarytoms Preliminariosios sutarties galiojimo laikotarpiu.

1.6. **Užsakymas** – atsiradus faktiniam Paslaugų poreikiui Įstaigos Paslaugų teikėjui teikiamas rašytinis (el. paštu ar kitu suderintu būdu) užsakymas, nurodytas Sutarties 19.1 papunktyje.

2. Sutartyje neapibrėžtos sąvokos aiškinamos vadovaujantis Preliminariojoje sutartyje, Pirkimo sąlygose ir teisės aktuose nustatytu reglamentavimu.

3. Šalių santykių dėl Paslaugų teikimo Preliminariosios sutarties reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Paslaugų teikėjas pareiškia ir garantuoja, kad Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Paslaugų teikėjas pareiškia ir garantuoja, kad:

5.1. jis turi visus leidimus, licencijas, kvalifikacijos pažymėjimus, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Pirkimo sąlygose nurodytiems tiekėjų kvalifikaciniams reikalavimams), dokumentai ir (ar) nurodymai, kuriuos Paslaugų teikėjas pateikė dalyvaudamas Pirkime, Sutarties sudarymo metu ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (ar) pasikeičia Šalių ir (ar) vienos iš jų valia, ar ne.

**III SKYRIUS**

 **SUTARTIES DALYKAS**

7. Paslaugų teikėjas įsipareigoja Įstaigai laiku ir tinkamai, Sutartyje nustatytomis sąlygomis ir tvarka, savo lėšomis, rizika ir priemonėmis teikti Sutartyje ir jos priede nurodytas Paslaugas, laikytis kitų Sutarties įsipareigojimų.

8. Šalys aiškiai susitaria, kad Paslaugų teikėjo prievolė teikti Paslaugas pagal šią Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Paslaugas Įstaiga sumoka pagal šioje Sutartyje nurodytą Paslaugų įkainį, šioje Sutartyje aptartomis sąlygomis ir tvarka.

**IV SKYRIUS**

 **SUTARTIES KAINA**

10. Pradinės Sutarties vertė yra ................. Eur be pridėtinės vertės mokesčio (toliau – PVM) *(nurodomas Preliminariosios sutarties 2 priede pateiktas Paslaugų įkainis be PVM),* Paslaugoms taikomasPVM tarifo dydis ....... proc., pirkimui skirta suma .............. *(nurodomas Preliminariosios sutarties 2 priede pateiktas Paslaugų įkainis prie jo pridėjus taikomą PVM)* Eur su PVM.

Į Paslaugų įkainį turi būti įskaičiuoti visi mokesčiai (išskyrus PVM) bei visos kitos Paslaugų teikėjo patirtos ir (ar) galimos patirti tiesioginės ir netiesioginės išlaidos, susijusios su Paslaugų teikimu, įskaitant, bet neapsiribojant, Paslaugoms suteikti reikalingų priemonių, medžiagų, transporto, žmogiškųjų išteklių ir visas kitas išlaidas, reikalingas tinkamam Sutarties įgyvendinimui. Paslaugų teikėjas neturi teisės reikalauti padengti jokių išlaidų, viršijančių Paslaugų įkainį ir Paslaugoms taikomą PVM. Jei kai kurie darbai, paslaugos ar mokesčiai nėra atskirai įvertinti ir (ar) atskirai įvardyti, bet yra būtini tinkamam Sutarties įvykdymui, laikoma, kad jie yra įskaičiuoti į Paslaugų įkainį. Kitos vertės, kurios gali atsirasti dėl peržiūros taikymo ir (ar) Paslaugų kiekio (apimties) keitimo, nurodyto šios Sutarties 30 punkte ir atitinkamai Lietuvos Respublikos viešųjų pirkimų įstatymo (toliau – VPĮ) 89 straipsnio 1 dalies 2–5 punktuose ir 2 dalyje, į Sutarties vertę nėra įtrauktos.

11. Sutarčiai taikoma fiksuoto įkainio kainodara. Sutarties 10 punkte nurodytas Paslaugų įkainis yra fiksuotas, nustatytas visam Sutarties galiojimo laikotarpiui ir nekeičiamas išskyrus Sutartyje numatytus Paslaugų įkainio peržiūros atvejus, kai Paslaugų įkainis gali būti peržiūrimas (perskaičiuojamas) tokiomis sąlygomis ir tvarka:

11.1. Paslaugų įkainio perskaičiavimas inicijuojamas rašytiniu Šalies prašymu tuo atveju, jei Sutartis sudaryta anksčiau nei Preliminariojoje sutartyje nustatyta tvarka buvo perskaičiuoti Preliminariosios sutarties įkainiai, nurodyti Preliminariosios sutarties 2 priede, ir Sutartis dar galioja. Paslaugų įkainis, nurodytas Sutarties 10 punkte, perskaičiuojamas (mažinamas ar didinamas) tokiu pačiu dydžiu (procentu), kaip ir perskaičiuotas Preliminariosios sutarties įkainis, nurodytas Preliminariosios sutarties 2 priede;

11.2. perskaičiuotas Paslaugų įkainis įforminamas rašytiniu Šalių susitarimu ne vėliau kaip per 10 kalendorinių dienų nuo prašymo pateikimo dienos. Susitarimas padidinti / sumažinti Paslaugų įkainį ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi;

11.3. perskaičiuotas Paslaugų įkainis taikomas tik toms Paslaugoms, kurios bus teikiamos po susitarimo dėl Paslaugų įkainio perskaičiavimo įsigaliojimo. Paslaugų, teiktų iki susitarimo dėl Paslaugų įkainio perskaičiavimo įsigaliojimo, ir Paslaugų, suteiktų pažeidus Paslaugų teikimo terminus ir Paslaugų teikėjui nepateikus šių terminų praleidimą patvirtinančių objektyvių įrodymų, Paslaugų įkainis nebus perskaičiuojamas, jei jis didėja;

11.4. atlikus Paslaugų įkainio perskaičiavimą, patikslinama (didėja arba mažėja) pradinės Sutarties vertė.

12. Paslaugoms taikomas PVM (jei taikomas) perskaičiuojamas:

12.1. bet kuriuo Sutarties galiojimo momentu, kai teisės aktais pakeičiamas Paslaugoms taikomo PVM tarifo dydis;

12.2. PVM pokyčio dydis yra proporcingas PVM tarifo pokyčio dydžiui. Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Paslaugų teikėjas turi įvertinti teikdamas Pasiūlymą ir tokiu atveju įkainis su PVM nebus keičiamas.

13. Dėl Paslaugoms taikomo PVM perskaičiavimo suinteresuota Šalis kreipiasi į kitą Šalį raštu. Perskaičiuojamas PVM įforminamas Šalių pasirašomu susitarimu ir taikomas tik toms Paslaugoms (nesuteiktai jų daliai), kurios bus teikiamos po Šalių pasirašyto susitarimo įsigaliojimo dienos, išskyrus atvejus, kai Paslaugų teikėjas vėluoja suteikti Paslaugas Sutarties priede nurodytu terminu.

14. Įstaiga įsipareigoja pagal Sutarties 10 punkte nustatytą Paslaugų įkainį sumokėti Paslaugų teikėjui už faktiškai suteiktas Paslaugas. Jeigu Sutarties galiojimo metu Paslaugų teikėjui Užsakymas nebus pateiktas, Paslaugų gavėjui Sutarties 10 punkte nurodyta suma nebus sumokėta. Už Paslaugas, kurias Paslaugų teikėjas suteikia savavališkai nukrypdamas nuo Sutarties, neatlyginama.

**V SKYRIUS**

 **ATSISKAITYMO TVARKA**

15. Paslaugų teikėjas, suteikęs Paslaugas, atitinkančias Sutarties ir techninės specifikacijos (Sutarties priedas) reikalavimus, pateikia Įstaigai tinkamumo patvirtinimo pažymą ir vertinimo ataskaitą, atitinkančią teisės aktų reikalavimus bei reikalavimus dokumentų teikimui LR Aplinkos ministerijos Aplinkos projektų valdymo agentūrai (toliau – APVA).

16. Suteiktų Paslaugų kokybė patikrinama Paslaugų perdavimo ir priėmimo metu, Šalims pasirašant Paslaugų perdavimo ir priėmimo aktą, kurį rengia Paslaugų teikėjas. Paslaugų perdavimo ir priėmimo akte turi būti galimybė įrašyti Paslaugų trūkumus ar kitas pastabas, susijusias su teikiamomis Paslaugomis.

17. Įstaiga, patikrinusi ir įsitikinusi, kad Paslaugų rezultatas atitinka Sutartyje ir techninėje specifikacijoje (Sutarties priedas) nustatytus reikalavimus ir kad yra įvykdyti visi kiti Paslaugų teikėjo įsipareigojimai pagal Sutartį, ne vėliau kaip per 3 darbo dienas nuo Paslaugų perdavimo ir priėmimo akto gavimo dienos privalo priimti suteiktas Paslaugas ir pasirašyti Paslaugų perdavimo ir priėmimo aktą.

Jeigu Įstaiga turi pastabų dėl suteiktų Paslaugų kokybės ir (ar) nustatomi suteiktų Paslaugų kokybės trūkumai ir (ar) neatitiktis techninės specifikacijos (Sutarties priedo) reikalavimams, visi neatitikimai ir (ar) trūkumai raštu nurodomi Paslaugų perdavimo ir priėmimo akte ir Įstaiga nurodo Paslaugų teikėjui juos pašalinti per Sutarties 20.6 papunktyje nurodytą terminą. Paslaugų trūkumų ir (ar) neatitikimų pašalinimo terminas nėra įskaičiuojamas į Paslaugų suteikimo terminą, nurodytą Sutarties 20.2 papunktyje. Paslaugų kokybės trūkumai ir (ar) neatitiktis techninės specifikacijos reikalavimams laikomi ištaisytais, kai Įstaiga tai patvirtina raštu bei pasirašo Paslaugų perdavimo ir priėmimo aktą.

18. Pagal suderintą ir pasirašytą suteiktų Paslaugų perdavimo ir priėmimo aktą Paslaugų teikėjas pateikia Įstaigai sąskaitą faktūrą, kurioje nurodomos suteiktos Paslaugos. Įstaiga sumoka Paslaugų teikėjui pagal pateiktą sąskaitą faktūrą, neviršydama Sutarties 10 punkte nurodyto Paslaugų įkainio ir taikomo PVM per 60 (šešiasdešimt) kalendorinių dienų nuo jos gavimo dienos. Sąskaita faktūra teikiama tik elektroniniu būdu:

18.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Paslaugų teikėjo pasirinktomis elektroninėmis priemonėmis;

18.2. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „E. sąskaita“ priemonėmis (elektroninės paslaugos ,,E. sąskaita“ svetainė pasiekiama adresu [www.esaskaita.eu](http://www.esaskaita.eu));

18.3. Įstaiga elektronines sąskaitas faktūras priima ir apdoroja, naudodamasi informacinės sistemos „E. sąskaita“ priemonėmis, išskyrus VPĮ 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

**VI SKYRIUS**

**ŠALIŲ ĮSIPAREIGOJIMAI**

19. Įstaiga įsipareigoja:

19.1. esant Paslaugų poreikiui, pateikti Paslaugų teikėjui Užsakymą ir Paslaugoms suteikti būtinus dokumentus, nurodytus techninėje specifikacijoje (pirmųjų metų ŠESD kiekio mažinimo ataskaitą ir kt.);

19.2. paskirti atsakingą (-us) asmenį (-is), nurodydamas jo (jų) vardą (-us), pavardę (-es), pareigas, telefono numerį (-ius), elektroninio pašto adresą (-us), kuris (-ie) bendradarbiautų su Paslaugų teikėju, pateiktų Paslaugų teikėjui Sutarčiai įvykdyti reikalingus dokumentus, būtinus Sutarčiai tinkamai ir laiku įvykdyti, priimtų suteiktas Paslaugas;

19.3. bendradarbiauti su Paslaugų teikėju, Paslaugų teikėjui paprašius, nedelsdamas suteikti visą turimą informaciją ir (arba) dokumentus, kurie gali būti reikalingi Sutarčiai vykdyti;

19.4. pasirašyti perdavimo ir priėmimo aktą, jeigu Paslaugos suteiktos tinkamai ir atitinka techninėje specifikacijoje (Sutarties priede) nurodytus reikalavimus, ir sumokėti Paslaugų teikėjui už tinkamai suteiktas Paslaugas pagal Paslaugų teikėjo pateiktą sąskaitą faktūrą Sutarties V skyriuje nustatyta tvarka ir terminais.

20. Paslaugų teikėjas įsipareigoja:

20.1. laiku ir kokybiškai suteikti Paslaugas pagal Įstaigos pateiktą Užsakymą ir Paslaugoms suteikti būtinus dokumentus, nurodytus techninėje specifikacijoje (pirmųjų metų ŠESD kiekio mažinimo ataskaitą ir kt.), laikydamasis Sutartyje ir jos priede (techninėje specifikacijoje) nustatytų reikalavimų;

20.2. gavęs iš Įstaigos Užsakymą kartu su Paslaugoms suteikti būtinais dokumentais, nurodytais techninėje specifikacijoje (pirmųjų metų ŠESD kiekio mažinimo ataskaita ir kt.), suteikti Paslaugas ne vėliau nei per 20 (dvidešimt) darbo dienų nuo Užsakymo ir dokumentų gavimo dienos ir pateikti Įstaigai tinkamumo patvirtinimo pažymą ir vertinimo ataskaitą, atitinkančią teisės aktų reikalavimus bei reikalavimus dokumentų teikimui APVA;

20.3. paskirti atsakingą asmenį, kuris priimtų Įstaigos Užsakymą. Apie paskirtą atsakingą asmenį Įstaigai pranešti raštu (el. paštu ar kitu suderintu būdu), nurodydamas jo vardą, pavardę, pareigas bei kontaktinius duomenis. Atsakingam asmeniui pasikeitus, nedelsdamas apie tai informuoti Įstaigos atsakingą (-us) asmenį (-is);

20.4. bendradarbiauti su Įstaiga visu Sutarties vykdymo metu, suteikti Įstaigai bet kokią prašomą informaciją, susijusią su Sutarties vykdymu, taip pat nedelsdamas raštu informuoti Įstaigą apie bet kokias aplinkybes, kurios trukdo ar gali sutrukdyti suteikti Paslaugas per Sutarties 20.2 papunktyje nurodytą terminą ir (ar) gali turėti įtakos teikiamų Paslaugų apimčiai ir (ar) kokybei;

20.5. Įstaigai pareikalavus, teikti informaciją ir paaiškinimus apie aplinkybes, kurioms esant buvo prieita prie išvados dėl ataskaitų veiklų ir lėšų panaudojimo, sudaryti sąlygas gauti tikrinamus dokumentus, darbo dokumentus Klimato kaitos programą įgyvendinančioms institucijoms bei kitoms programos įgyvendinimo priežiūrą vykdančioms institucijoms ir jų įgaliotiems atstovams;

20.6. ne ilgiau kaip per 5 darbo dienas savo sąskaita ištaisyti Įstaigos nurodytus Paslaugų trūkumus ir (ar) neatitikimus;

20.7. APVA nustačius trūkumus pateiktose patvirtintose ŠESD ataskaitose, Paslaugų teikėjas privalės sudaryti galimybę Įstaigai pašalinti ataskaitose pastebėtus trūkumus ir teikti pastabas, pasiūlymus bei priemones trūkumų pašalinimui;

20.8. Įstaigai pašalinus nustatytus APVA trūkumus, Paslaugų teikėjas privalės per 5 darbo dienas nuo pataisytos ŠESD ataskaitos pateikimo Paslaugų teikėjui neatlygintinai atlikti įvertinimą ir pateikti tinkamumo patvirtinimo pažymas ir vertinimo ataskaitas, atitinkančias teisės aktų reikalavimus bei reikalavimus dokumentų teikimui APVA;

20.9. Įstaigai raštu paprašius, grąžinti visus iš Įstaigos gautus, Sutarčiai vykdyti reikalingus dokumentus;

20.100. padengti visas dėl Paslaugų teikėjo kaltės Įstaigos patirtas išlaidas. Ginčai dėl išlaidų dydžio ir (ar) jų atlyginimo tvarkos sprendžiami Lietuvos Respublikos įstatymų nustatyta tvarka;

20.11. užtikrinti, kad Sutartį vykdys tik tokią teisę turintys asmenys;

20.12. nepažeisti trečiųjų asmenų teisių, o esant pažeidimui, atlyginti jiems padarytą žalą;

20.13. tinkamai, kokybiškai ir laiku vykdyti kitus įsipareigojimus, nustatytus Sutartyje ir galiojančiuose Lietuvos Respublikos teisės aktuose.

21. Šalys įsipareigoja tarpusavio santykiuose laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės ar finansinės informacijos, kurią sužinojo vykdydamos šią Sutartį.

**VII SKYRIUS**

**ŠALIŲ TEISĖS IR ATSAKOMYBĖ**

22. Sutarties Šalys atsako už pagal Sutartį prisiimtų įsipareigojimų vykdymą tinkamai, kokybiškai ir laiku.

23. Įstaiga:

23.1. turi teisę vienašališkai nutraukti Sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų;

23.2. kontroliuoti Sutarties vykdymą ir reikalauti, jog tinkamai ir laiku būtų vykdomi Sutartyje numatyti įsipareigojimai, taip pat raštu nurodyti Paslaugų teikėjui suteiktų Paslaugų trūkumus ir (ar) neatitikimus bei reikalauti, kad jie būtų pašalinti, kaip nurodyta Sutarties 20.6 papunktyje;

23.3. turi teisę sustabdyti Paslaugų teikimą, jeigu Paslaugų teikėjas Paslaugas teikia netinkamai, nesilaikydamas Sutartyje nustatytų reikalavimų, pareikalauti nedelsiant pašalinti Paslaugų teikimo trūkumus;

23.4. turi teisę nemokėti už nekokybiškai suteiktas Paslaugas, kol nebus pašalinti trūkumai ir (ar) neatitikimai, ištaisytos klaidos, reikalauti Sutartyje numatytų baudų;

23.6. turi teisę nutraukti Sutartį ir reikalauti atlyginti nuostolius, jeigu Paslaugų teikėjas nesilaiko Sutartyje numatytų įsipareigojimų;

23.7. turi teisę be atskiro Paslaugų teikėjo įspėjimo pasitelkti trečiuosius asmenis nustatytiems Paslaugų rezultatų trūkumams ir (ar) netikslumams pašalinti;

23.8. turi teisę inicijuoti specialisto, kuris netinkamai atlieka Sutartyje numatytas pareigas, pakeitimą, nurodydamas tokio prašymo motyvus;

23.9. turi teisę Sutartyje numatytais atvejais nutraukti Sutartį;

23.10. atsako už atsiskaitymą su Paslaugų teikėju pagal Sutarties 10 punkte nurodytą Paslaugų įkainį Sutarties V skyriuje nustatyta tvarka ir terminu. Už kiekvieną uždelstą dieną, Paslaugų teikėjui pareikalavus, Įstaiga moka 0,02 proc. dydžio delspinigius nuo atitinkamoje sąskaitoje faktūroje nurodytos sumos, jeigu vėluoja atsiskaityti su Paslaugų teikėju Sutarties V skyriuje nustatyta tvarka ir terminu.

24. Paslaugų teikėjas:

24.1. garantuoja Paslaugų kokybę ir patvirtina, kad Paslaugos teikiamos pagal teisės aktų reikalavimus, jų nepažeidžiant;

24.2. turi teisę gauti Sutartyje numatytą užmokestį už kokybiškai suteiktas Paslaugas ir reikalauti, kad Įstaiga vykdytų kitus Sutartimi prisiimtus įsipareigojimus;

24.3. turi teisę reikalauti iš Įstaigos sumokėti už kiekvieną uždelstą dieną 0,02 proc. dydžio delspinigius nuo sąskaitoje faktūroje nurodytos sumos, jei Įstaiga neatsiskaito Sutarties V skyriuje nustatyta tvarka ir terminu;

24.4. turi teisę savo Sutarties įsipareigojimams vykdyti pasitelkti subteikėjus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti, turi pranešti Įstaigai tuo metu žinomų subteikėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subteikėjus. Savavališkas subteikėjų pakeitimas ar pasitelkimas yra esminis Sutarties sąlygų pažeidimas. Paslaugų teikėjas atsako už subteikėjų (jei tokie yra pasitelkiami) prievolių vykdymą ar netinkamą vykdymą;

24.5. Sutarties vykdymo metu gali pakeisti (Įstaigai pareikalavus dėl netinkamo Sutarties vykdymo – privalo pakeisti) subteikėjus arba pasitelkti naujus. Apie tai Paslaugų teikėjas turi informuoti Įstaigą, nurodydamas subteikėjo pakeitimo ar pasitelkimo priežastis. Pakeisti ar nauji subteikėjai privalo pateikti Sutarčiai vykdyti privalomus (jei tokių yra) atestatus, leidimus, licencijas, patirtį ir pan. patvirtinančius dokumentus. Gavęs tokį pranešimą ir privalomus pateikti subteikėjo dokumentus, Įstaiga kartu su Paslaugų teikėju, jei privalomi pateikti subteikėjo dokumentai yra tinkami, per 5 darbo dienas, sudaro susitarimą dėl subteikėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Subteikėjas gali pradėti teikti Paslaugas tik Paslaugų teikėjui kartu su Įstaiga sudarius minėtą susitarimą. Paslaugų teikėjas negali vienašališkai keisti ar pasitelkti naujų subteikėjų, apie tai neinformavęs Įstaigos ir tokio pakeitimo neįforminęs susitarimu dėl Sutarties pakeitimo, nes tai laikoma esminiu Sutarties sąlygų pažeidimu ir tokiu atveju Įstaiga turi teisę vienašališkai nutraukti Sutartį.

24.6. Įstaiga gali tiesiogiai atsiskaityti su subteikėjais. Apie šią galimybę Įstaiga subteikėją informuoja atskiru pranešimu per 3 (tris) darbo dienas nuo informacijos iš Paslaugų teikėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) darbo dienas informuoti Įstaigą. Tokiu atveju su Įstaiga, Paslaugų teikėju ir subteikėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Paslaugų teikėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Paslaugų teikėjo atsakomybės dėl Sutarties vykdymo.

25. Paslaugų teikėjas, nesuteikęs Paslaugų per Sutarties 20.2 papunktyje nurodytą terminą, moka Įstaigai 30 proc. dydžio baudą nuo Sutarties 10 punkte nurodytos Pradinės Sutarties vertės.

26. Paslaugų teikėjas, nepašalinęs trūkumų ir (ar) neatitikimų per Sutarties 20.6 papunktyje nurodytą terminą ir (ar) pakartotinai neatlikus vertinimo ir tvirtinimo per Sutarties 20.8 papunktyje nurodytą terminą, įsipareigoja sumokėti Įstaigai 0,02 proc. dydžio delspinigius už kiekvieną uždelstą dieną nuo Sutarties 10 punkte nurodytos Pradinės Sutarties vertės ir atlyginti Įstaigai dėl to patirtus nuostolius, kurių nepadengia minėtos netesybos.

27. Nepašalinus trūkumų ir (ar) netikslumų per Sutarties 20.6 papunktyje nurodytą terminą, Įstaiga turi teisę be atskiro Paslaugų teikėjo įspėjimo pasitelkti trečiuosius asmenis nustatytiems trūkumams ir (ar) neatitikimams pašalinti ir turėtomis išlaidomis sumažinti Paslaugų teikėjui pagal Sutartį mokėtiną sumą. Nustačius Įstaigos patirtus su trūkumų ir (ar) neatitikimų šalinimu susijusius nuostolius, Įstaiga per protingą terminą apie tai informuos Paslaugų teikėją. Tokiu atveju Paslaugų teikėjas privalės atlyginti visus Įstaigos patirtus su trūkumų ir (ar) neatitikimų šalinimu susijusius nuostolius.

28. Sutarties galiojimo metu už netinkamus, neteisingus ar neteisėtus sprendimus, taip pat gavęs Įstaigos pranešimą, Paslaugų teikėjas įsipareigoja sumokėti Įstaigai 10 proc. dydžio baudą nuo Sutarties 10 punkte nurodytos Pradinės Sutarties vertės, kuri bus laikoma Įstaigos minimaliais nuostoliais, ir atlyginti kitus Įstaigos nuostolius, kurių nepadengia nurodytos netesybos.

29. Paslaugų teikėjui vengiant vykdyti sutartinius įsipareigojimus arba nepašalinus trūkumų per nustatytą terminą, Įstaiga turi teisę nustatyta tvarka nutraukti Sutartį.

**VIII SKYRIUS**

**SUTARTIES GALIOJIMAS**

30. Sutartis įsigalioja:

30.1. jei sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais;

30.2. jei Sutartis sudaroma pasirašant popierinį dokumentą, ji įsigalioja, kai Sutarties Šalys ją pasirašo ir patvirtina antspaudais, jei antspaudą Sutarties Šalis turėti privalo.

31. Sutartis galioja 6 (šešis) mėnesius. Sutarties galiojimo pasibaigimas neatleidžia Šalių nuo sutartinių įsipareigojimų įvykdymo.

32. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka.

33. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis.

34. Sutartis gali būti nutraukta prieš terminą rašytiniu Šalių susitarimu, Lietuvos Respublikos civiliniame kodekse ir Sutartyje numatyta tvarka.

35. Dėl esminių Sutarties sąlygų pažeidimų Sutartis nutraukiama vienašališkai, pranešus apie Sutarties nutraukimą kitai Šaliai raštu prieš 14 kalendorinių dienų. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius. Esminiu Sutarties pažeidimu laikoma:

35.1. jeigu Paslaugų teikėjas:

35.1.1. nepradeda laiku vykdyti Sutarties ar teikti Paslaugų arba Paslaugas teikia taip lėtai, kad jas baigti per Sutarties 20.2 papunktyje nurodytą terminą pasidaro aiškiai negalima;

35.1.2. be Įstaigos žinios (nesudarius rašytinio susitarimo) pakeičia ar pasitelkia naujus subteikėjus;

35.2. jeigu Įstaiga vėluoja atsiskaityti už tinkamai suteiktas Paslaugas daugiau nei 90 (devyniasdešimt) kalendorinių dienų nuo sąskaitos faktūros gavimo dienos;

35.3. kitais Sutarties ir teisės aktų numatytais atvejais. Nustatydamos, ar Sutarties pažeidimas yra esminis, Šalys vadovaujasi Lietuvos Respublikos civilinio kodekso 6.217 straipsniu.

36. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

37. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

38. Šalis turi nedelsdama, t. y. ne vėliau kaip per 3 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

39. Jeigu nenugalimos jėgos aplinkybės tęsiasi ilgiau kaip 2 (du) mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**X SKYRIUS**

**KITOS SĄLYGOS**

40. Vykdydamos Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos įstatymais ir kitais Lietuvos Respublikos teisės aktais ir Sutarties sąlygomis.

41. Iškilusius nesutarimus Šalys sprendžia tarpusavio susitarimu, nesusitarusios – Lietuvos Respublikos įstatymų nustatyta tvarka. Teismingumas nustatomas pagal Įstaigos buveinės vietą.

42. Sutartis, pasirašant popierinį dokumentą, sudaryta dviem vienodą teisinę galią turinčiais egzemplioriais – po vieną egzempliorių abiem Sutarties Šalims. Elektroninės formos dokumentas sudaromas vienu egzemplioriumi.

43. Apie juridinio asmens adreso, rekvizitų pasikeitimą Šalys turi pranešti viena kitai per 3  darbo dienas nuo pasikeitimo dienos. Šalis, nevykdanti šio įsipareigojimo, negali reikšti pretenzijų, jog negavo pranešimų, siųstų paskutiniu jos nurodytu adresu

44. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

45. Sutarties atsakingi asmenys, paskirti Įstaigos vadovo 202.... m. ...................d. įsakymu Nr. .............:

45.1. už Sutarties, jos pakeitimų (jei tokių bus) paskelbimą – *(nurodyti vardą, pavardę, pareigas)*;

45.2. už Sutarties vykdymą – *(nurodyti vardą, pavardę, pareigas)*.

46. Visi pagal Sutartį pateikiami pranešimai turi būti rašytiniai ir įteikiami asmeniškai ar siunčiami registruotuoju laišku šiais adresais:

46.1. Įstaigai – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LT-\_\_\_\_\_ Kaunas;

46.2. Paslaugų teikėjui –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

47. Prie Sutarties pridedami dokumentai:

47.1. Techninė specifikacija (priedas), .... lapai.

47.2. Subteikėjų ir jiems perduodamų teikti Paslaugų sąrašas (*pridedama, jei yra pasitelkiami subteikėjai*).

**XI SKYRIUS**

**ŠALIŲ JURIDINIAI ADRESAI IR BANKO REKVIZITAI**

**Įstaiga Paslaugų teikėjas**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_Kodas \_\_\_\_\_\_\_\_\_\_\_Adresas\_\_\_\_\_\_\_\_\_, LT\_\_\_\_\_ KaunasA. s. LT \_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_\_\_\_\_Banko kodas \_\_\_\_\_\_\_\_\_\_\_\_\_\_  |  |
| Vadovas ar jo įgaliotas asmuo  | (pareigos)  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) (Vardas, pavardė) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)(Vardas, pavardė)  |